לין מונטי

לין מונטי (בערבית: لين مونتي, שמה האמיתי: אליאן צרפתי, Eliane Serfati כונתה גם "מסעודה"
("בת מזל"), שם במה: לילה פאתח, ليلى فاتح; נולדה באלג'יר, אלג'יריה, בשנת 1926 – 19 באוגוסט 2003, פריז) הייתה זמרת יהודיה-אלג'יראית ששרה בערבית, בצרפתית וב"פרנקו-ערבית" במגוון סגנונות, וזכתה להצלחה בעיקר במדינות צפון אפריקה.
לפי עדותו של מוריס אל-מדיוני הצטיינה כזמרת מיוזיק הול זוהרת גם מבחינה קולית וגם מבחינת המשחק על הבמה ונחשבה למקבילה הנשית של סלים הללי. הייתה לה רפרטואר בינלאומי, שכלל מוזיקה אלג'יראית-אנדלוסית, שירי "שעבי", שירי רומבה פרנקו-ערבית", שירים צרפתיים וספרדיים, שירים מצריים ואף שירי זמר עבריים והמתורגמים מיידיש ומרוסית.

קורות חיים

ילדות וצעירות
מונטי נולדה בשנת 1926 באלג'יר, בימי השלטון הצרפתי, למשפחה יהודית חובבת מוזיקה. כבר בילדותה נחשפה הן לשאנסונים הצרפתיים, דוגמת אלו של דמיה, אדית פיאף וליאו מרז'אן, והן למוזיקה הערבית של אום כולתום ומוחמד עבד אל-והאב. אף על פי שמילדותה העריכו הוריה את כשרונה בזמרה ובריקוד עשו כל מה שביכולתם למנוע ממנה קריירהשל אמנית מקצועית, אפילו נעלו במנעול את הפסנתר שבביתם.

הקריירה המוזיקלית
רק בשנות 1950 בסביבות גיל 24–25 למדה פיתוח קול אצל מורה איטלקי והופיעה, בין השאר, בערבי גאלה להתרמות צדקה. בתחילת שנות ה-1950 החלה קריירת המוזיקלית שלה כזמרת באלג'יריה ובצרפת, . בשנת 1950 הופיעה לראשונה תחת שם הבמה "לין מונטי" כזמרת שיר אנדלוסי בסרטו הקצר Nous les Gitans ("אנו הצוענים") של הרקדן האיטלקי אלברטו ספדוליני, בן חסות לשעבר של ז'וזפין בייקר . בפברואר 1952 הקליטה לראשונה מספר דיסקים (במהירות 78) בערבית בחברת התקליטים"פאטה מרקוני". הופיעה באותה תקופה באירועים ובקברטים באלג'יר, אוראן ובפריז. הפסנתרן והמלחין מוריס אל-מדיוני הכיר אותה באוראן בעת שירותו הצבאי ואחרי שחרורו הפך זמנית לפסנתרן מלווה שלה במועדוני אוראן - "לה פרגולה" ו"לה קוק ד'אור " (Le Coq d’Or - תרנגול הזהב)

אחד האנשים הקרובים אליה היה המלחין ממוצא יהודי-תוניסאי ז'וזף חז'ז' שנודע בזמנו בשם הבמה "ז'וזה דה סוזה", ושהלחין, בין היתר, את השיר שלה "יא אומי, יא אומי" (אמי) (שביצעה לראשונה ב-1950 במועדון "לה בולרו" בקזבלנקה שנועד במקור לורדה) ואת הלהיט הפרנקו-ערבי שפרסם אותה במיוחד L'Orientale ("המזרחית"), שיר שיתפרסם גם כלהיט של לילי בוניש ושל אנריקו מסיאס. את L'Orientale ועוד שלושה משירי ז'וזף חז'ז' הוציאה לאור מחדש ביוני 1959 על תקליט 45 סל"ד של חברת פאטה. ב-1954 הופיעה לין מונטי באירוע חניכת המלון-קזינו "סעדי" במרקש.
החל מסוף שנת 1952 החליטה מונטי לשנות את הרפרטואר ולהתמקד בשנסונים צרפתיים. בין דצמבר 1952- לאוקטובר 1956 הקליטה כמה דיסקים 78 סל"ד בחברת פאטה בליווי התזמורות של רמון לגארן (Raymond Legrand), מריוס קוסט, אנדרה פופ ואחרים.

כזמרת צרפתייה הקליטה לין מונטי שירים של ליאן מרוו (Lyane Mairève) - La chanson du mauvais garçon,
C’était toi, L’amant que j’ai choisi, פראדל וקארן - Rendez-moi ma chanson
לואי פוטרה (Poterat) ואנרי בורטר (Bourteyre) - Ce beau dimanche-là, שארל אזנבור וז'ילבר בקו - Donne-moi (אחת ההצלחות של בקו), מוריס רובן ושארל דימון (Dumont) - C’est déjà passé, Il jouait, שוב לואי פוטרה
- Tu fais partie de moi (שבוצע גם על ידי קולט מארס) ופרנסיס בלאנש - Élisa (אליזה).
לין מונטי יצאה במהרה לסיורי הופעות ברחבי העולם כולל בארצות הברית, דרום אמריקה, גרמניה, הולנד ובמזרח התיכון כולל מצרים שם יצרה קשרי ידידות עם פריד אל אטרש וכונתה "הצרפתייה השרה כל כך טוב בערבית".

אחרי שבשנת 1961 לקראת הכרזת העצמאות של אלג'יריה, נאלצה יחד איתו, עם לילי בוניש ואמנים יהודים אחרים, להימלט לצרפת. באותה תקופה פגשה שוב את מוריס אל-מדיוני שעיבד עבורה את השיר "Ma guitare et mon pays". ("הגיטרה שלי וארצי") שהביע את כאב הפרידה מאלג'יריה. אל-מדיוני הליחן עבור הזמרת שירים נוספים, ביניהם
Berkana menkoum ו-Khadaatini (בגדת בי).
הדיקציה הטובה שלה וקולה החם זיכו את לין מונטי בפרס אדית פיאף ובפרסים נוספים, והיא אף. אחרי נישואיה לאיש העסקים פרום וירט, יהודי יוצא פולין, התיישבה בניו יורק, שם בעלה אפשר לה להקים מועדון משלה בניו יורק, שבו אירחה אמנים כמו שארל אזנבור או פריד אל אטרש. מהאחרון למדה כמה מלהיטיו עם הזמן צמצמה את הרפרטואר הצרפתי שלה והתמקדה שוב במוזיקה הערבית בכלל ובזו האלג'יראית המסורתית בפרט, והקליטה שירים חדשים נוספים שחלקם הפך ללהיטים.

ב-1992 שיחקה בהופעת קמאו בתפקיד עצמה בסרט "הסליחה הגדולה" של הבמאי אלכסנדר ארקדי. היא שרה בסרט את השיר "יא אומי, יא אומי".
הופיעה לאחרונה על במה ב-11 במאי 1996 באודיטוריום של מכון העולם הערבי בפריז.

ב-2001 יצא מחדש אוסף להיטיה על ידי אספן תקליטים צרפתי, בתקליט בשם Trésors de la chanson Judéo-Arabe - Line Monty ("אוצרות השירה היהודית-ערבית").

נפטרה בשנת 2003 בפריז. הובאה לקבורה במתחם היהודי של בית הקברות פאנטן על יד פריז.

חיים פרטיים
לין מונטי הייתה נשואה לאיש עסקים אמריקאי, יהודי יוצא פולין. בעלה השני היה איש העסקים מואיז מוריס בנדנון (1978-1904), יליד נדרומה, תלמסאן.

נכדתה, הזמרת יוהנה מונטי (ילידת 1977), החיה בפריז, הקליטה ב-2004 את האלבום Larmes du soleil (דמעות השמש) הכולל חמישה שירים של סבתה, לין מונטי.

פרט ליוהנה מונטי, שירים של לין מונטי מבוצעים על ידי זמרות כמו הישראליות אורית עטר, נטע אלקיים ונועה בן שושן.

פרסים ואותות הוקרה
פרס אדית פיאף
הפרס הראשון של ה"אולימיפיה" בפריז

דיסקוגרפיה
לין מונטי הקליטה מעל ששים שישים בערבית אלג'יראית.

אלבומים
1978 - Line Monty - חברת ההקלטות "דוניה"
2001 Trésors de la Chanson Judéo-Arabe - חברת Mélodie Distribution
(אוצרות הזמרה היהודית-ערבית)
! Combien tu as changé (כמה השתנית!)
Laissez moi vivre (תנו לי לחיות) OSI Disques - בצרפתית
Alger,Alger 1978 - חברת "דוניה"
 ?Mais qu'est-ce que tu me veux (מה אתה רוצה ממני?) - Disques L-M

מבחר להיטים
Ma guitare et mon pays (הגיטרה שלי וארצי) (מאת בלון-בלון ומוריס אל-מדיוני)
يا امى يا مى יא אומי, יא אומי
 نار أحكم لهب - נאר וחכם להב
 Laissez-moi vivre (תנו לי לחיות)
אלג'יר אלג'יר Alger alger (מוזיקה:לילי בוניש)
L'orientale (המזרחית) (מוזיקה:יוסף חז'ז')
أنا لولية אנא לוליה (אני פשוטה)
Les lumières de shabbat ( נרות של שבת) - גרסה בצרפתית של השיר ביידיש ובאנגלית "מיין מאמע'ס שבת ליכט" My Mother's Sabbath Candles מאת ג'ק ילן
 Silence (שתיקה) - תרגום של השיר הרוסי "טישינה" "Тишина За Рогожской Заставою" (שתיקה במוצב רוגוז'סקאיה) מאת יורי ביריוקוב (לחן) ואלקסיי פטיאנוב (מלים)
La fontaine endormie (הבאר הנם) מאת אמיל סטרן (לחן) ואדי מארנה (מלים)
Donne-moi (תן לי) מאת שארל אזנבור וז'ילבר בקו
Où est la ruelle (היכן הסימטה?) ביידיש: װוּ איז דאָס געסעלע - מאת שלום סקונדה (לחן) וישראל רוזנברג (מלים) (מתוך הקומדיה המוזיקלית "מאשה אודער מרגריטה?")
Où dois-je aller (לאן אלך ואפנה?) גרסה בצרפתית של השיר ביידיש "ווי אהין זאל איך גין?" מאת אוסקר סטרוק (לחן) ואיגור ס. קורן-טאייר
Ce qui fut (מה שהיה) - גרסה צרפתית של השיר ביידיש "וואס איז געווען" מאת דוד מאירוביץ'
Sha shtyl שא שטיל (שקט!) -גרסה צרפתית לשיר ביידיש "שא שטיל, מאך נישט קיין גערודער..."
 La vague bleue (הגל הכחול)
اكتابلي شويي אכתבלי שווייה (כתוב לי לפעמים) (מוזיקה:יוסף חז'ז')
Rendez-moi ma chanson (תחזירו לי את שירי)
 ברקנה מנכום Berkana menekom
Dkhil enhassbek
 Khdaatini (בגדת בי) (מוזיקה:מוריס אל מדיוני)
יסמינה Yasmina
Si tu viens danser la hora (אם תבוא לרקוד הורה) - גרסה צרפתית של הזמר העברי "הורה" מאת מרק לברי (לחן) וראובן גרוסמן (אבינועם) (מלים)
 Ana ene hobbek
 Elisa - אליזה
C'était toi (הייתה אתה)
 L'amant que j'ai choisi (המאהב שאותו בחרתי)
 C'est déjà passé (כבר קרה)
Les jours enfuis (הימים שברחו)
Dalilah - דלילה
 La chanson du mauvais garçon (שיר הפושטק)
 Ce beau dimanche là (באותו יום ראשון נאה)
 Tu t'fous de moi (לא אכפת לך ממני)
 Parce que (ככה)
Tu fais partie de moi (אתה חלק ממני)
 Il jouait (הוא ניגן (שיחק?))
 Ça va pas durer (זה לא ימשיך)
 C'est pas un homme (אין הוא גבר)
 De l'eau dans ton vin (מים ביין שלך)
Ton accordéon (האקורדיאון שלך)
 Sainte-madeleine (סנט מדלן)
A tout berzingue (חיש מהר)
 En avant les romantiques (קדימה, רומנטיקנים)
Adieu Tony (היה שלום, טוני)

לקריאה נוספת
Achour Cheurfi Dictionnaire des musiciens et interprètes algériens, Editions ANEP, Alger, 1997
 Dossier sur la chanson franco-arabe avec une biographie de Line Monty Je Chante Magazine n° 12, janvier 2016

קישורים חיצוניים 

תוכנית "הוקרה ללין מונטי" בהשתתפות מוריס אל-מדיוני בערוץ "France Culture, 2003
מונירה אמין-סקה - ביוגרפיה קצרה "לין מונטי - הדיווה של השנסון הפרנקו-ערבי" 2016
לין מונטי באתר "המכון האירופי לסוגי המוזיקה היהודית
Institut Européen des musiques juives, Paris
הצרפתייה השרה כל כך טוב בצרפתית Je Chante Magazine 14 .4.2017
בלוג Night of Orient
מוחמד אמסקן על השירה היהודית-ערבית -  קולות נשיים נשגבים בעיתון "אל ביאן" 27.12.2012

הערות שוליים

זמרות יהודיות צרפתיות
זמרות יהודיות אלג'יראיות
אומנים יהודים שפעלו בארצות ערב
זמרים השרים בערבית
ילידות 1926
נפטרות ב-2003
נפטרים ב-2003